PolyAgent/wiki_georgian_en_parallel_20231101 huggingface dataset:
სასანურ-ბიზანტიური მონეტები

სასანურ-ბიზანტიური მონეტების განძი — VI-VII საუკუნეები სასანური და ბიზანტიური ვერცხლის მონეტების განძი (დაახლოებით 700-800 ცალი). მონეტები აღმოჩენილია 1904 წელს თბილისის ძველ უბანში, ე.წ. მეიდანში, მანთაშევის ქარვასლის მშენებლობისას. სასანაური მონეტები ძირითდად მოჭრილია ხოსრო II-ის (590-628), მცირე ნაწილი კი — ჰორმიზდ IV-ის (579-590) სახელით. ბიზანტიური მონეტები განეკუთვნება იმპერატორ ჰერაკლეს (610-641) და ჰერაკლე-კონსტანტინეს ერთობლივი მმართველობის ხანას (613-614-იდან 630-მდე). განძის მონეტები გაიფანტა. ქრონოლოგიური დიაპაზონია 579-641 წლები.
ლიტერატურა
ენციკლოპედია „თბილისი, გვ. 790 თბ., 2002 წელი
მონეტები
Łyna (river)

Łyna (river)
The Łyna (- Lava), is a river that begins in northern Poland's Warmian-Masurian Voivodeship and ends in Russia's Kaliningrad Oblast.
The Łyna is a tributary of the Pregolya River, and has a total length of 264 km (207 km in Poland and 57 km in Russia) and a basin area of 7,126 km² (5,298 km² in Poland). It is connected to Lake Mamry by the 18th-century Masurian Canal.
The river's source is located near the village of Łyna in Masuria, Poland. It then flows through the regions of Warmia, Bartia and Nadrovia.
History
In historical terms, the river fell within the area of the medieval Monastic state of the Teutonic Knights established in the 13th century. In 1454, the adjacent territory was incorporated by King Casimir IV Jagiellon to the Kingdom of Poland upon the request of the anti-Teutonic Prussian Confederation. It was confirmed as part of Poland after the subsequent Thirteen Years' War, the longest of all Polish–Teutonic wars, ended in 1466. Following the First Partition of Poland in 1772, the area was annexed by Prussia and made part of the newly formed province of East Prussia in 1773, which from 1871 was also part of Germany. Following Germany's defeat in World War II, in 1945, it was split between Poland and the Soviet Union in accordance with border changes promulgated at the Potsdam Conference.
Cities and towns
The largest city located on the Łyna is Olsztyn, Poland. Cities and towns along the Łyna include:
References
Rivers of Poland
Rivers of Kaliningrad Oblast
კალბიგა

კალბიგა (ოფიციალურად კალბიგის მუნიციპალიტეტი;) ― მეოთხე კლასის მუნიციპალიტეტი სამარის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 23 310 ადამიანს შეადგენს. მოიცავს 41 ბარანგაის.
კლიმატი
რესურსები ინტერნეტში
Calbiga Profile at PhilAtlas.com
Philippine Census Information
Local Governance Performance Management System
სქოლიო
სამარის პროვინციის მუნიციპალიტეტები
მოტიტი

მოტიტი — კუნძული პლენტის უბეში, ჩრდილოეთ კუნძულის სანაპიროსთან, ახალი ზელანდიის ჩრდილოეთ ნაწილში. მდებარეობს ქალაქ ტაურანგიდან 21 კმ-ით ჩრდილო-აღმოსავლეთით და ქალაქ პაპამოადან ამავე მიმართულებით 9,4 კმ-ზე. 2006 წლის მონაცემებით, კუნძულზე 18 სახლია და ცხოვრობს 27 ადამიანი.
კუნძულის ზედაპირი ბრტყელია, ფართობი — 10 კმ². ძირითადად შედგება მიოცენის ხანის ვულკანური კლდეებისგან, უფრო ახალი დანალექები აღმოჩენილია სამხრეთ ნაწილში. ძირითადი საქმიანობაა სოფლის მეურნეობა, გაშენებულია ავოკადოს პლანტაციები. ადგილობრივები და სტუმრები ძირითადად საჰაერო ტრანსპორტით მოძრაობენ.
იხილეთ აგრეთვე
ახალი ზელანდიის კუნძულების სია
რესურსები ინტერნეტში
Motiti Island in An Encyclopaedia of New Zealand
სქოლიო
ახალი ზელანდიის კუნძულები
მიხეილ არჯევანიძე

მიხეილ არჯევანიძე (დ. 19 თებერვალი, 1973) — ქართველი მსახიობი. 1995 წელს დაამთავრა მ. ფანიაშვილის სახელობის ხელოვნების აკადემიის სამსახიობო ფაკულტეტი. 1993 წლიდან იყო დუმბაძის სახელობის საბავშვო თეტრის მსახიობი. 2003 წლიდან არის თბილისის გრიბოედოვის სახელობის დარამატული თეატრის მსახიობი. არის თავისუფალი თეატრის მსახიობი.
რესურსები ინტერნეტში
ეროვნული ფილმოგრაფია
დაბადებული 19 თებერვალი
დაბადებული 1973
ქართველი მსახიობები
Agios Theodoros, Limassol

Agios Theodoros, Limassol
Agios Theodoros is a village in the Limassol District of Cyprus, near the town of Palaichori Morphou.
References
Communities in Limassol District
გუნუნგ-პალუნგის ეროვნული პარკი

გუნუნგ-პალუნგის ეროვნული პარკი
გუნუნგ-პალუნგი — ეროვნული პარკი ინდონეზიაში. მდებარეობს კუნძულ ბორნეოზე, დასავლეთ კალიმანტანის პროვინციაში.
ისტორია
გუნუნგ-პალუნგს ეროვნული პარკის სტატუსი თავიდანვე არ ჰქონია. პარკი პირველად 1937 წელს შეიქმნა როგორც ტყის ნაკრძალი და მოიცავდა 300 კმ²-ს. 1981 წელს ფართობი გაიზარდა 900 კმ²-მდე, სტატუსი კი ველური ბუნების ნაკრძალით შეიცვალა. 1990 წლის 24 მარტს მას ეროვნული პარკის სტატუსი მიენიჭა.
გეოგრაფია
პარკი გამოირჩევა გავრცელებულუ სახეობების მრავალფეროვნებით, დაწყებული მანგროსა და ჭალის ტყეებით, დამთავრებული დაბლობის ალუვიური ტყეებით, მთის ტყეებითა და ველური ბუნებით. იგი ერთ-ერთია მსოფლიოში არსებული სულ რამდენიმე პარკიდან, სადაც შესაძლებელია ველურად მობინადრე ორანგუტანების ხილვა.
1985 წელს გუნუნგ-პალუნგის მთებში დაარსსდა კვლევითი სადგური.
იხილეთ აგრეთვე
ინდონეზიის ეროვნული პარკების სია
რესურსები ინტერნეტში
gunungpalung.net : An information resource about Gunung Palung
Yayasan Palung: Local conservation organization
Gunung Palung Orangutan Project
სქოლიო
ინდონეზიის ეროვნული პარკები
დასავლეთ კალიმანტანის გეოგრაფია
კალიმანტანის დაცული ტერიტორიები
დასავლეთ კალიმანტანის ღირსშესანიშნაობები
არბოს წმინდა გიორგის ეკლესია (X საუკუნე)

არბოს წმინდა გიორგის ეკლესია (X საუკუნე)
არბოს წმინდა გიორგის ეკლესია — ეკლესია გორის მუნიციპალიტეტის სოფელ არბოში, შუა სოფელში, მთავარი გზის პირას. მხატვრულ-სტილისტური ანალიზით თარიღდება X საუკუნის მეორე ნახევრით.
ეკლესია დარბაზულია (9,3 X 5,9 მ), ნაგებია რიყის ქვით. კუთხეები, სარკმლები და ლავგარდანი თლილი ქვისაა. თლილი ქვითაა მოპირკეთებული აღმოსავლეთ ფასადიც. ეკლესიას ორი შესასვლელი აქვს: ერთი სამხრეთ კედლის დასავლეთ ნაწილშია, მეორე — დასავლეთ კედელში. ნახევარწრიული აფსიდას ღერძზე ვიწრო სარკმელია. თითო ვიწრო სარკმელი აფსიდის ორივე მხარეს არსებულ მაღალ თაღოვან ნიშებშიცაა. ორი სარკმელი სამხრეთ კედელშია, თითო — დასავლეთის და აღმოსავლეთის კედელში. აღმოსავლეთის სარკმელი მორთულია რელიეფური კომპოზიციით (რელიეფით იყო შემკობილი სამხრეთის ფასადის დასავლეთ სარკმელიც, თუმცა ამჟამად მარცხენა ზედა კუთხეში მხოლოდ ჩარჩო და ერთი რომბიღა მოჩანს). სარკმლის თავზე ჩასმულ ერთიან, წვრილი ჩარჩოთი შემოზღუდულ ოთხკუთხა ქვაზე გაყვავილებული ჯვარია. მის მარჯვნივ კი ერთმანეთის თავზე ლომისა და ირმის პატარა ფიგურები, მარცხნივ მთელს სიმაღლეზე — გაფოთლილი რტოა, ხოლო რტოსა და ჯვრის ზედა მკლავს შორის დისკო. კამარის საბჯენი თაღი ეყრდნობა გრძივი კედლების წყვილ ორსაფეხურიან პილასტრებს. გრძივ კედლებზე დეკორატიული თაღებია. აღმოსავლეთის ფასადის სარკმელთან, ქვაში გამოკვეთილია ხარის თავი.
ლიტერატურა
გორის მუნიციპალიტეტის ტაძრები
წმინდა გიორგის სახელობის ეკლესიები
სელაია

სელაია — ქალაქი და მუნიციპალიტეტი მექსიკაში, გუანახუატოს შტატის სამხრეთ-აღმოსავლეთ ნაწილში. 2005 წლის აღწერის მონაცემებით, მისი მოსახლეობა 310 413 ადამიანია და წარმოადგენს შტატის მესამე უდიდეს ქალაქს. მთლიანი მუნიციპალიტეტის მოსახლეობა 415 869 ადამიანს შეადგენს. ქალაქი მდებარეობს მუნიციპალიტეტის გეოგრაფიულ ცენტრში.
სელაიის ირგვლივ მრავალი პატარა ქალაქია განგალებული.
1915 წელს, სელაიასთან გამართულ ბრძოლაში გენერალმა ალვარო ობრეგონმა პანჩო ვილია დაამარცხა. მოკლე დროის განმავლობაში, სელაია გუანახუატოს შტატის დედაქალაქიც იყო.
1999 წელს, ქალაქში აფეთქდა თოფის წამლისა და ფოიერვერკების საწყობი, რასაც 60 ადამიანის სიცოცხლე შეეწირა, 300-ზე მეტი კი დაშავდა.
იხილეთ აგრეთვე
მექსიკის ქალაქების სია
რესურსები ინტერნეტში
A casi 100 años de la Bola de Agua (Near the century of "Ball of Water"
PODCelaya.com Business Virtual Directory
Municipio de Celaya Official website
Diócesis de Celaya
Domingo Negro Explosion
მექსიკის ქალაქები
ხულკანის პროვინცია

ხულკანის პროვინცია
ხულკანი — პროვინცია პერუში, ლა-ლიბერტადის რეგიონში. დედაქალაქია ხულკანი. პროვინციის ფართობია 1 101,39 კმ², მოსახლეობა შეადგენს 35 438 ადამიანს.
პროვინცია ადმინისტრაციულად იყოფა ოთხ რაიონად.
იხილეთ აგრეთვე
პერუს პროვინციები
რესურსები ინტერნეტში
INEI Pérú
ლა-ლიბერტადის რეგიონის პროვინციები
Nanny Cedercreutz

Nanny Cedercreutz
Ebba Louise Nanny Cedercreutz (née Lagerborg; 19 March 1866 in Cannes – 8 December 1950 in Helsinki) was a Finnish author and physicist. She authored her doctoral dissertation on rock salt at the University of Stockholm in 1888, before studying mathematics at the Sorbonne. Between 1914 and 1948, she wrote thirteen books in Swedish; nine under her own name, one under the pseudonym Ala and three under the male name Bengt Ivarson.
References
1866 births
1950 deaths
Finnish writers
Finnish physicists
Finnish women writers
Stockholm University alumni
20th-century pseudonymous writers
Pseudonymous women writers
ბურაქ საღიაშარი

ბურაქ საღიაშარი (დ. 29 ოქტომბერი, 1987, ადანა) — თურქი მსახიობი და რეჟისორი.
რეჟისურა
2016: მაღალი საზოგადოება
2016: სიყვარული არ მესმის
2014: სიცოცხლის ხე
რესურსები ინტერნეტში
Ünlü çift Hatice Şendil ve Burak Sağyaşar dünyaevine girdi
სქოლიო
დაბადებული 1987
თურქები
თურქი მსახიობები
დაბადებული 29 ოქტომბერი
შალვა დავითაშვილი (არქიტექტორი)

შალვა დავითაშვილი (არქიტექტორი)
შალვა გიორგის ძე დავითაშვილი (დ. 27 მაისი, 1916, თბილისი, — გ. 5 აგვისტო, 1995. იქვე) — ქართველი არქიტექტორი. საქართველოს სსრ-ის დამსახურებული არქიტექტორი (1967).
დაამთავრა საქართველოს ინდუსტრიული ინსტიტუტი (1941). სხვადასხვა დროს მუშაობდა „საქსახპროექტში“, „კომუნპროექტში“, საცხოვრებელი სახლებისა და საზოგადოებრივ შენობათა თბილისის ზონალურ ტიპობრივი და ექსპერიმენტული დაპროექტების სამეცნიერო-კვლევით ინსტიტუტში, „საქქალაქმშენსახპროექტში“ არქიტექტურული სახელოსნოების ხელმძღვანელად. მუშაობდა ტიპურ პროექტირებაში (პირველი მსხვილბლოკიანი საცხოვრებელი სახლები თბილისში — ვასილ ბარნოვის, ზაქარია ფალიაშვილის, მერაბ კოსტავას ქუჩებზე და სხვ.). ძირითადი ნამუშევრები: კომპოზიტორთა კავშირის შემოქმედებითი სახლი სოხუმში (1966), კინემატოგრაფისტთა და ჟურნალისტთა კავშირების შემოქმედებითი სახლი ბიჭვინთაში (1966; ორივე გ. ჯაბუასთან ერთად), საქართველოს პროფკავშირების სახლი (ყოფ. შრომის სასახლე, ახლანდ. თბილისის მერია) თბილისში (1975; მ. ლორთქიფანიძესა და თ. ნაცვლიშვილთან ერთად), კომპოზიტორთა კავშირის შემოქმედებითი სახლი ბორჯომში (1975; საავტორო ჯგუფის ხელმძღვანელი) და სხვ.
ლიტერატურა
რესურსები ინტერნეტში
დაბადებული 27 მაისი
დაბადებული 1916
თბილისში დაბადებულები
გარდაცვლილი 5 აგვისტო
გარდაცვლილი 1995
ქართველი არქიტექტორები
შ
კოლინ ფერთი

კოლინ ფერთი
კოლინ ენდრიუ ფერთი (10 სექტემბერი, 1960, გრეიშოთი) — ინგლისელი კინოს,თეატრისა და ტელევიზიის მსახიობი. მიღებული აქვს ოსკარის, ოქროს გლობუსის, BAFTA-სა და სხვა ჯილდოები. მისი ყველაზე ცნობილი როლია მეფე ჯორჯ VI ფილმში „მეფის სიტყვა“.
ფილმოგრაფია
რესურსები ინტერნეტში
ინგლისელი მსახიობები
დაბადებული 1960
ოსკარის მფლობელი კინომსახიობები
მეჰდი ჰუსეინი

მეჰდი ჰუსეინი (1909-1965) — აზერბაიჯანელი საბჭოთა მწერალი, კრიტიკოსი, დრამატურგი, პუბლიცისტი. ასსრ სახალხო მწერალი (1964). მესამე ხარისხის სტალინის პრემიის ლაურეატი (1950).
ბიოგრაფია
მეჰდი ჰუსეინი დაიბადა 1909 წლის 17 აპრილს სოფელ იკინჯი შიხლში (ამჟამად აზერბაიჯანის ყაზახის რაიონი) მასწავლებლის ოჯახში. აქ შვიდი წლის განმავლობაში დადიოდა სოფლის სკოლაში. 1920 წელს სასწავლებლად შევიდა ყაზახის სამასწავლებლო სემინარიაში. 1921 წელს შეუერთდა კომკავშირს. 1930 წელს მწერალმა დაამთავრა აზერბაიჯანის უნივერსიტეტის ისტორიის ფაკულტეტი, ხოლო 1936-1938 წლებში სწავლობდა მოსკოვის კინემატოგრაფიის აკადემიაში.
ტექნიკუმში სწავლის წლებში მეჰდი ჰუსეინმა დაწერა თავისი პირველი მოთხრობა ცხვრებზე, რომელიც გამოქვეყნდა 1926 წელს ჟურნალში „აღმოსავლეთის ქალი“. ამ დროიდან იწყება მწერლის შემოქმედებითი გზა.
დიდი სამამულო ომის დროს დაწერა მოთხრობა „ზარი“, მოთხრობების წიგნი „ჩემი სამშობლო“. რომანი „აფშერონი“ (1947) მოგვითხრობს აზერბაიჯანელი ნავთობის მუშაკების გმირულ მოღვაწეობაზე.
ისტორიული რომანი „დილა“ (1949-1952) ეძღვნება ბაქოს მუშათა რევოლუციურ ბრძოლას 1907-1908 წლებში. 1966 წელს რომანი „მიწისქვეშა წყლები მიედინება ოკეანეში“ მისი გარდაცვალების შემდგომ გამოქვეყნდა.
მეჰდი ჰუსეინი ასევე ცნობილია, როგორც კრიტიკოსი და პუბლიცისტი. წერდა ლიტერატურულ კრიტიკულ სტატიებს სოციალისტური რეალიზმის საკითხებზე, წარსულის ლიტერატურული მემკვიდრეობის განვითარებაზე, კლასიკური რუსული ლიტერატურის შესწავლაზე და რუსი საბჭოთა მწერლების შემოქმედებაზე.
გარდაიცვალა 1965 წლის 10 მარტს. დაკრძალეს საპატიო დაკრძალვის ხეივანზე, ბაქოში.
რესურსები ინტერნეტში
Определение "Гусейн Мехти" в Большой Советской Энциклопедии
Mehdi Hüseyn- (1909-1965) - yazıçı
აზერბაიჯანელი მწერლები
ეთერ ლიპარტელიანი

ეთერ ლიპარტელიანი (დ. 23 სექტემბერი, 1999, ლენტეხი, სვანეთი) — ქართველი სპორტსმენი ქალი (ძიუდო), ახალგაზრდებს შორის ორგზის მსოფლიო ჩემპიონი (2019, მარაკეში, მაროკო; ვანტაა, ფინეთი, 57 კგ.), ჭაბუკებს შორის ევროპის ჩემპიონი (2016, ვანტაა, ფინეთი, 57 კგ.) და ჭაბუკებს შორის ევროპის თასის მფლობელი (2016, ანტალია, თურქეთი, 57 კგ.).
ძირითადი შედებები
რესურსები ინტერნეტში
ეთერ ლიპარტელიანი — ქართული სპორტი
დაბადებული 23 სექტემბერი
დაბადებული 1999
ქართველი ძიუდოისტები
ლენტეხის მუნიციპალიტეტში დაბადებულები
ყურაქედის წმინდა ელია წინასწარმეტყველის მონასტერი

ყურაქედის წმინდა ელია წინასწარმეტყველის მონასტერი — მონასტერი ხაშურის მუნიციპალიტეტის სოფელ პატარა თხინალის ჩრდილოეთით 800-900 მეტრზე, ხცისი-თხინალას გზაზე, ე. წ. ყურა ქედზე, სასაფლაოზე. სტილისტური ნიშნებით თარიღდება VIII-IX საუკუნეებით.
ეკლესია დარბაზულია (4,92 X 7,2 მ), ნაგებია ქვიშაქვისა და შირიმის ქვის უხეშად დამუშავებული ძალიან დიდი კვადრებით. შესასვლელი სამხრეთიდანაა. კარი შიგნიდან დამრეცი თაღითაა გადახურული, გარედან შირიმის ქვის დიდი არქიტრავით (2,46 X 0,86 მ). ნალისებრი აფსიდის ღერძზე სარკმლის ღიობის კვალი არ ჩანს. აფსიდში სამხრეთით მცირე სწორკუთხა ნიშია, რომლის ქვემოთ კედელში ბრტყელი ქვით გადახურული სამალავია. საკურთხევლის მხრების სამხრეთ კუთხე ამოყვანილია ქვიშაქვის კარგად გათლილი კვადრებით.
ეკლესიის აღმოსავლეთით 2-3 მეტრზე, ნანგრევებში აღმოჩნდა ქვიშაქვის სწორკუთხა ფრაგმენტი (0,92 X 0,23 X 0,17 მ), რომელზეც ამოკვეთილია ოთხი ერთმანეთზე გადაბმული რელიეფური რგოლი. ყოველ რგოლში თითო რელიეფური ტოლმკლავა ჯვარია გამოსახული. დამუშავებული გვერდის კუთხეები ჩამოკვეთილია და ირიბი ღარებითაა დასრულებული. მოპირდაპირე გვერდზე პატარა სწორკუთხა ღრმულია ამოკვეთილი, ხოლო დანარჩენი გვერდები გლუვია.
ლიტერატურა
ხაშურის მუნიციპალიტეტის ტაძრები
ხოშჩობანლი (იმიშლი)

ხოშჩობანლი (იმიშლი)
ხოშჩობანლი — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 1,281 კაცი.
რესურსები ინტერნეტში
იმიშლის რაიონის სოფლები
ბონა არტუელი

ბონა არტუელი (დ. 1396 — გ. 17 სექტემბერი, 1425) — ოს გრაფ ფილიპ არტუელისა და მარი ბერელის ასული. ნევერის გრაფინია 1413-5 წლებში როგორც ფილიპ II-ის, ხოლო ბურგუნდიის ჰერცოგინია 1424-5 წლებში როგორც ფილიპ III-ის მეუღლე. შვილები ჰყავდა მხოლოდ პირველ ქმართან.
ბიოგრაფია
ბონა დაიბადა 1396 წელს არტუაში. იგი იყო ოს გრაფ ფილიპ არტუელისა და მისი მეუღლის, მარი ბერელის ქალიშვილი. დედამისი იყო ბერის ჰერცოგ ჟან დე ვალუას ქალიშვილი, რომელიც თავის მხრივ საფრანგეთის მეფე ჟან II-ის ვაჟი იყო.
1413 წლის 20 ივნისს ბონა მიათხოვეს ნევერის გრაფ ფილიპ II-ს, რომელიც იყო ბურგუნდიის ჰერცოგ ფილიპ გულადისა (ასევე მეფე ჟან II-ის ვაჟი) და მარგარიტა ფლანდრიელის ვაჟი.
ქორწინება არც თუ ისე დიდხანს გაგრძელდა, ვინაიდან 1415 წელს ფილიპი აზენკურის ბრძოლაში მოკლეს, სადაც იგი ინგლისის მეფე ჰენრი V-სა და მის მოკავშირეს, მოღალატე ფრანგ დიდგვაროვან შარლ დ'ალბრეს ებრძოდა დოფინ შარლ დე ვალუას დასაცავად.
მიუხედავად ასეთი მოკლეხნიანი ქორწინებისა, ბონას ფილიპისგან ორი ვაჟი დარჩა. ცხადია, ფილიპის გარდაცვალების შემდეგ ნევერის გრაფი მათი უფროსი ვაჟი შარლ I გახდა, რომლის რეგენტადაც ბონა დაინიშნა. ბონა რეგენტის სტატუსით ნევერს 1415 წლიდან 1424 წლამდე მართავდა. მას შემდეგ, რაც მისი ვაჟი სრულწლოვანი გახდა და თავად დაიწყო მართვა, ახალგაზრდა ქვრივს მისმა მამიდამ, ჟანა არტუელმა ხელმეორედ გათხოვება ურჩია.
1424 წლის 30 ნოემბერს ბონა ცოლად გაჰყვა გარდაცვლილი მეუღლის ძმის შვილს, ბურგუნდიის ასევე დაქვრივებულ ჰერცოგ ფილიპ III-ს. იგი თავდაპირველად დაქორწინებული იყო საფრანგეთის მეფის ასულ მიშელ დე ვალუაზე, რომელიც 1422 წელს კიბიდან დაგორების შედეგად დაიღუპა, ისე, რომ მემკვიდრე ვერ დატოვა, ამიტომაც ეს ქორწინება ფილიპსაც აწყობდა, ვინაიდან მას იმედი ჰქონდა, რომ ახალგაზრდა მეუღლე მას ვაჟს გაუჩენდა.
ბონასა და ფილიპის ქორწინება კიდევ უფრო მოკლე ვადიანი აღმოჩნდა, ვიდრე მისი პირველი ქორწინება. ქორწილიდან სულ რაღაც ერთ წელიწადში, 1425 წლის 17 სექტემბერს ბონა გარდაიცვალა, ისე, რომ ფილიპს შვილი ვერ გაუჩინა. სწორედ ამიტომ, ფილიპმა მალევე იქორწინა ისაბელ პორტუგალიელზე, რომელთანაც შეეძინა მემკვიდრე.
ლიტერატურა
Anne Curry, The Battle of Agincourt: Sources and Interpretations, (The Boydell Press, 2002), 344.
Jules Michelet, Louis XI Et Charles Le Téméraire, ed. E. Renault, (Clarendon Press, 1907), 104.
Richard Vaughan, Philip the Good: The Apogee of Burgundy, (The Boydell Press, 2010), 8.
დაბადებული 1396
გარდაცვლილი 17 სექტემბერი
გარდაცვლილი 1425
ბურგუნდიის ჰერცოგინიები
ქალი რეგენტები
გადასახადი

გადასახადი — თანხა, რომელსაც კერძო პირი და საწარმო უხდის სახელმწიფოს. აკრეფილი გადასახადები ისეთ რაიმეზე იხარჯება, რაც მთელი ქვეყნისთვის სასარგებლოა, მაგალითად, თავდაცვა, არმია, საზღვაო და საჰაერო ფლოტი, ჯანდაცვა, განათლება და გზები. ერთ-ერთი ძირითადი გადასახადი საშემოსავლო გადასახადია. მოსახლეობამ თავისი შემოსავალის(გამომუშავებული ფულის) გარკვეული პროცენტი სახელმწიფოს უნდა გადაუხადოს. დიდი შემოსავლის მოქნე ადამიანი მეტ საშემოსავლო გადასახადს იხდის. კომპანია მოგებული თანხის შესაბამის პროცენტს უხდის სახელმწიფოს. ეს იმ პირდაპირი გადასახადების მაგალითია, რომელიც სავალდებულია კერძო პირისა და საწარმოსათვის. პირდაპირი გადასახადით შეიძლება დაიბეგროს მემკვიდრეობით მიღებული ქონებაც.
არსებობს გადასახადები, რომლებიც საქონლისა და მომსახურების ფასს ემატება. ევროპაში ამგვარი გადასახადის ძირითადი სახეობა დამატებული ღირებულების გადასახადია (დღგ), ხოლო აშშ-ში — ბრუნვის გადასახადი. ასეთი გადასახადები, რომლებსაც ირიბი გადასახადები ჰქვია, ხარჯებს ბეგრავს და არა შემოსავალს. ირიბი გადასახადების მეშვეობით შესაძლოა ადამინის ქცევა შეიცვალოს. მაგალითად, თუ მთავრობას, გარემოს დაბინძურებასთან საბრძოლველად, სურს, რომ მძღოლებმა არაეთილირებული ბენზინი მოიხმარონ, იგი ეთილირებულ ბენზინზე დაწასებულ გადასახადს გაზრდის, ხოლო თუ იმით არის დაინტერესებული, რომ მოსახლეობა თამბაქოს წევას გადააჩვიოს, თამბაქოს ნაწარმზე გაზრდის გადასახადს.
წყარო
Oxford University Press 1998
რესურსები ინტერნეტში
OECD tax statistics
საგადასახადო
ეტა ჯეიმზი

ეტა ჯეიმზი (დ. 25 იანვარი, 1938 — გ. 20 იანვარი, 2012) — ამერიკელი მომღერალი. სხვადასხვა ჟანრის შემსრულებელი, მათ შორის, ბლუზის, R & B, სოულის, როკ-ენ-როლის, ჯაზის. ეტა ჯეიმზმა კარიერა 1954 წელს დაიწყო. პოპულარობა მოიპოვა ისეთი სიმღერებით, როგორებიცაა „მორიდებული“, „ბოლოს და ბოლოს“, „თქვი დედა“, „რაღაც უცნაური მჭირს“ და „მირჩევნია დავბრმავდე“. 1980-იან წლებში, სანამ იგი ალბომს ჩაწერდა, რამდენიმე პირად პრობლემას წააწყდა, მათ შორის იყო ჰეროინზე დამოკიდებულება, მძიმე ფიზიკური შეურაცხყოფა და დაპატიმრება.
ჯეიმზის ძლიერმა, ღრმა და მიწიერმა ხმამ დააკავშირა ბლუზი და როკ-ენ-როლის რითმები. იგი 1993 წელს როკი-ენ-როლის, ხოლო 2001 წელს ბლუზის ოფიციალურ მომღერლად აღიარეს, 1999 წელს ჯეიმსი შევიდა გრემის დიდების დარბაზში. ჟურნალმა როლინგ სტოუნმა ყველა დროის 100 საუკეთესო მომღერლის სიაში ჯეიმსი 22-ე ადგილზე დააყენა. თავისი მოღვაწეობით მან მოიგო ექვსი გრემის ჯილდო და ჩვიდმეტი ბლუზის მუსიკალური ჯილდო. მან ასევე მოიპოვა 62-ე ადგილი 100 საუკეთესო მსახიობის სიაში.
ეტა ჯეიმზი დაიბადა 1938 წლის 25 იანვარს ლოს-ანჯელესში, კალიფორნიაში. იმ დროს მისი დედა დოროთი ჰოკინსი 14 წლის იყო, მისი მამა კი უცნობია.
ჯეიმზმა თავისი პირველი პროფესიული ვოკალური წრთვნა ხუთი წლის ასაკში მიიღო ჯეიმზ ერლე ჰენსისგან სამხრეთ-ცენტრალური ლოს-ანჯელესში, წმინდა პავლეს ბაპტისტური ეკლესიის გუნდის მუსიკალური ხელმძღვანელისგან. ამ პერიოდში ჯეიმზმა გადაიტანა ბევრი ფიზიკური შეურაცხყოფა, როცა მისი ინსტრუქტორი ხშირად მკერდზე ურტყამდა რათა ეიძულებინა ძლირი ხმა ამოეშვა. შედეგად, მან მართლაც ბავშვისთვის უჩვეულო სიმძლავრის ხმა გამოიმუშავა.
რესურსები ინტერნეტში
დაბადებული 25 იანვარი
დაბადებული 1938
გარდაცვლილი 20 იანვარი
გარდაცვლილი 2012
ამერიკელი მომღერლები
გორანი

გორანი, გურანი (თვითწოდება — ხევრამანი ან ხევრამი, ქურთ. hewramanî, hewramî) — ენა, გავრცელებული ერაყში და ირანში. ზოგჯერ განიხილება როგორც ქურთული ენის დიალექტი, რაც სავსებით არაკანონზომიერია — ურთიერთგაგება სხვა ქურთული დიალექტების მატარებლებთან დაკარგულია, და თვითონ გურანის ენის მატარებლები საკუთარ თავს ქურთებად არ თვლიან. გურანის ენის უახლოესი ნათესავია ენა ზაზაკი.
ირანული ენები
კავკასიური იორდასალამი

კავკასიური იორდასალამი (Paeonia caucasica) — მრავალწლოვანი ბალახოვანი მცენარეა. მისი სიმაღლე 1 მ-ს აღწევს. აქვს ძლიერ გახევებული დატოტვილი ფესურა. ფოთოლი დაყოფილია ფართო ნაკვთებად. ყვავილი მეწამულია, ჩვეულებრივ ფართოდ გაშლილი. მტვრიანები ყვითელია, მათი ძაფები – მეწამული. ნაყოფი ფოთლურაა, მოყვითალო-მონაცრისფროდ შებუსული. თესლი წითელი ან მოწითალოა. მომწიფებული ნაყოფი დანაოჭებულია. ყვავილობს აპრილ-მაისში, ნაყოფი მწიფდება ივლისში. გავრცელებულია თითქმის მთელ საქართველოში, იზრდება მთისწინებიდან მთის შუა სარტყლამდე, ტყეებსა და ტყისპირებზე, ბუჩქნარებში.
Paeonia-ს გვარის 40-მდე სახეობა გავრცელებულია ევრაზიის ზომიერ და სუბტროპიკულ სარტყლებში, ჩრდ. ამერიკაში, ჩრდ. ამერიკის დასავლეთ ნაწილში. საქართველოში 9 სახეობაა.
გალერეა
ლიტერატურა
დავით ქიქოძე, მაია თავართქილაძე, თეიმურაზ სვანიძე., საქართველოს მცენარეები. საველე მეგზური, თბ., 2007. — გვ. 116.
ორლებნიანნი
სარდაფის ობობა

სარდაფის ობობა — დიდი ზომის ობობა Segestriidae ოჯახისა.
სხეულის აგებულება
მდედრის სხეულის სიგრძე 22 მმ აღწევს, მამრისა კი მხოლოდ 15 მმ. თავმკერდი 6-8 მილიმეტრისა გააჩნიათ. ზრდასრული ობობას მუცელი მუქი შავია, ახალგაზრდასი კი — მონაცრისფრო, მუცლის დორსალური მხარე იისფერი ან მონაცრისფრო-ყავისფერია მუქი ლაქებით. მეტალისფერი-მომწვანო ელფერის მქონე ძლიერი ქელიცერები თავმკერდის სიგრძის ნახევარია. ბეწვით დაფარულ ფეხებზე ლაქები არ გააჩნიათ.
ცხოვრების წესი
ცხოვრობენ ქვების ნაპრალებში, ხეების ფუღუროებში. ეს სახეობა მიეკუთვნება ოჯახს Segestriidae. ამ ობობების ქსელს მილისებრი ფორმა აქვს. ვინაიდან სარდაფის ობობა ღამის ცხოველია, დღისით მილის უკანასკნელ მეოთხედში ისვენებს, საღამოობით და მთელი ღამის განმავლობაში კი მილის გაფართოებულ შესასვლელთან უცდის მსხვერპლს. მილისებრი ქსელის შესასვლელიდან გარკვეულ რადიუსში ობობას გაყვანილი აქვს თითქმის შეუმჩნეველი 6 ან მეტი სასიგნალო ქსელის ძაფი. სანადიროდ გამზადებული ობობა წინა 6 ფეხის მეშვეობით ეხება ქსელს, მგრძნობიარე ფეხების მეშვეობით იგი ადვილად ადგენს ნადავლის ადგილმდებარეობას, სწრაფად გამოდის ქსელიდან, ქელიცერებით იჭერს მსხვერპლს და უბრუნდება ბუდეს. სარდაფის ობობა იკვებება უხერხემლოებით.
გამრავლება
კვერცხების დადების შემდგომ, მდედრი სარდაფის ობობა ამ კვერცხებს აბრეშუმის პარკში ახვევს, მილისებრი ქსელის უკანასკნელ მეოთხედში ათავსებს და იცავს მტრისაგან. გამოჩეკვის შემდეგ მდედრს პარკი ქსელის გარეთ გააქვს. ზოგჯერ დედა ობობა ნაშიერების გამოჩეკვამდე იღუპება, მის სხეულს კი ახლადდაბადებული შვილები შეექცევიან.
ტოქსიკურობა
ნაკბენ ცხოველს აღენიშნება აგზნება, სპაზმი, კრუნჩხვები, დამბლა. 20 გრ წონის თეთრი თაგვი კბენიდან 3-30 წუთში იღუპება. ადამიანისათვის მისი შხამი სახიფათო არაა, თუმცაღა ნაკბენი შესაძლოა იყოს მტკივნეული და ტკივილმა რამდენიმე საათსაც კი გასტანოს. ობობას შხამში აღმოჩენილი იქნა 2 ნეიროტოქსინი c Mr ~ 5800, pl 4,75, რომელიც შეიცავს ცისტეინის 4 ნაშთს და არგინინის N-დაბოლოებას. შხამი ასევე შეიცავს ერთ ინსეკტიციდს. სარდაფის ობობას შხამი ნეიროტოქსიკურია და იწვევს ნერვული და კუნთოვანი უჯრედების მემბრანის აგზნებას.
გავრცელების არეალი
სარდაფის ობობა გავრცელებულია ხმელთაშუა ზღვისპირეთში, ყირიმში, მის მიმდებარე შავი ზღვისპირა რეგიონებში, კავკასიაში, მთელს საქართველოში. მცირე რაოდენობით გვხვდება ასევე არგენტინაში, ავსტრალიაში და ატლანტის ოკეანის ზოგიერთ კუნძულზე.
გალერეა
სურათებზე გამოსახულია ზრდასრული მდედრი სარდაფის ობობა
რესურსები ინტერნეტში
Segestria florentina. BBC
Segestria florentina. nick’s spiders
Segestria florentina. stevehopkin.co.uk
Segestria florentina. ტოქსიკურობის ხარისხი და შხამის შემადგენლობა
http://www.ncbi.nlm.nih.gov/pubmed/2413900?dopt=Abstract
ლიტერატურა
Ядовитые животные и растения СССР, 1990 წ., გვ. 51.
სქოლიო
ობობები
ნიგვზიანი

ნიგვზიანი — სოფელი გურიის მხარის ლანჩხუთის მუნიციპალიტეტში, თემის ცენტრი: (სოფლები: ნიგვზიანი, არჩეული, ჩანჩეთი, ხაჯალია). მდებარეობს მდინარე სვიანას მარჯვენა ნაპირზე, ზღვის დონიდან 35 მ., ლანჩხუთიდან 12 კმ. სოფელში გადის საქართველოს საავტომობილო მაგისტრალი ს12, არის რკინიგზის სადგური „ჯუმათი“, საჯარო სკოლა და საბავშვო ბაღი.
ისტორია
სოფელში გვხვდება ადრინდელი რკინის ხანის მასობრივი კრემაციული სამარხები. საბჭოთა პერიოდში მოქმედებდა ჩაის ფაბრიკა.
დემოგრაფია
სოფლის მოსახლეობის უმრავლესობას მუსლიმი აჭარლები შეადგენენ.
ცნობილი ადამიანები
სოფელში დაიბადნენ
ნიკოლოზ გოგიჩაიშვილი – საბჭოთა კავშირის გმირი
ილია აფხაზავა – გეოგრაფი
ვლადიმერ აფხაზავა – მასწავლებლის ეროვნული ჯილდოს მფლობელი
ლიტერატურა
სქოლიო
ლანჩხუთის მუნიციპალიტეტის სოფლები